Oviedo

Oviedo (asturiansk: Uviéu) er hovedstaden i den autonome regionen Asturias i det nordlige Spania, mellom elvene Nalón og Nora. Byen har 221 202 innbyggere (2007). Kommunens areal er på 186,65 km². Oviedo utgjør sammen med byene Gijón og Avilés et av Spanias største industridistrikter. Oviedo sies å ha blitt grunnlagt av munkene Máximo og Fromestanus i 761. Arkeologer har imidlertid funnet spor etter bosetting allerede i det første århundret. På slutten av 700-tallet ble Oviedo hovedstad i Kongedømmet Asturias. Byen mistet denne statusen på 900-tallet, og var dermed heller ikke lenger like viktig som før. I 1388 ble Fyrstedømmet Asturias opprettet av Juan I, og Oviedo ble igjen hovedstad.

Eksterne lenker
 

Byer i Asturias
Kommuner i Asturias